2017. gada Noteikumi Nr.

Rīgā (prot. Nr.    . §)

**Noteikumi par valsts statistikas pārskatiem sociālo pakalpojumu un sociālās palīdzības jomā**

Izdoti saskaņā ar Statistikas likuma 11.pantu

1. Noteikumi nosaka valsts statistikas pārskatu veidlapu paraugus sociālo pakalpojumu un sociālās palīdzības jomā, kā arī to iesniegšanas un aizpildīšanas kārtību.

2. Noteikumi apstiprina šādu sociālo pakalpojumu un sociālās palīdzības valsts statistikas pārskatu veidlapu paraugus:

2.1. pārskats par sociālās palīdzības sniegšanu novada/republikas pilsētas pašvaldībā (1.pielikums). Pārskata periods ir kalendāra mēnesis;

2.2. pārskats par sociālajiem pakalpojumiem un sociālo palīdzību novada/republikas pilsētas pašvaldībā (2.pielikums). Pārskata periods ir kalendāra gads;

2.3. pārskats par ilgstošas sociālās aprūpes un sociālās rehabilitācijas pakalpojumu sniegšanu (3.pielikums). Pārskata periods ir kalendāra gads;

2.4. pārskats par sociālās rehabilitācijas pakalpojumu sniegšanu no prettiesiskām darbībām cietušām personām (4.pielikums). Pārskata periods ir kalendāra gads.

3. Respondents šo noteikumu 2.1. un 2.2. apakšpunktā minēto pārskatu iesniedz Labklājības ministrijā elektroniski, izmantojot Labklājības ministrijas pārziņā esošo Valsts sociālās politikas monitoringa informācijas sistēmu vai pa e-pastu atbilstoši normatīvajiem aktiem par elektronisko dokumentu noformēšanu.

4. Respondents šo noteikumu 2.3. un 2.4.apakšpunktā minēto pārskatu sagatavo un iesniedz Labklājības ministrijā personīgi, pa e-pastu vai pa pastu. Ja pārskatu nosūta pa e-pastu un tas nav sagatavots atbilstoši normatīvajiem aktiem par elektronisko dokumentu noformēšanu, respondents pārskatu papildus iesniedz arī papīra dokumenta veidā.

5. Respondents pārskatu iesniedz Labklājības ministrijā šādos termiņos:

5.1. līdz pārskata mēnesim sekojošā mēneša piecpadsmitajam datumam saskaņā ar šo noteikumu 1.pielikumu;

5.2. līdz pārskata gadam sekojošā gada 15.februārim saskaņā ar šo noteikumu 2., 3. un 4.pielikumu.

6. Ja Labklājības ministrija konstatē kļūdas respondenta sagatavotajā pārskatā, tā paziņo par kļūdām respondentam. Respondents novērš konstatētās kļūdas un triju darbdienu laikā pēc paziņojuma saņemšanas šajos noteikumos noteiktajā kārtībā iesniedz Labklājības ministrijā precizētu pārskatu.

7. Labklājības ministrija šo noteikumu 2.2., 2.3. un 2.4.apakšpunktā minēto pārskatu KOPSAVILKUMUS iesniedz Centrālajā statistikas pārvaldē.

8. Šo noteikumu 2.1. apakšpunktā minētā pārskata 1.punkta sadaļu „Pārskata mēnesī spēkā maznodrošinātās personas statuss” un 2.punkta rindu „Personas, kurām no kārtējā gada sākuma vismaz vienu dienu ir bijis spēkā maznodrošinātās personas statuss” respondenti iesniedz Labklājības ministrijā no 2018.gada 1.janvāra.

9. Atzīt par spēku zaudējušiem Ministru kabineta 2010.gada 6.aprīļa noteikumus Nr.338 "Noteikumi par valsts statistikas pārskatiem sociālo pakalpojumu un sociālās palīdzības jomā" (Latvijas Vēstnesis, 2010, 57.nr.; 2013, 215.nr.; 2015, 25.nr.).

10. Noteikumi stājas spēkā 2017.gada 1.jūnijā.

Ministru prezidents M. Kučinskis

Labklājības ministrs J. Reirs

04.04.2017. 9:00

383

Ž.Buhanovskis

67021670, zanis.buhanovskis@lm.gov.lv